Rëndësia e pirjes së rregullt të ilaçeve
Një studim i ri tregon se politabletat janë më të efektëshme se sa disa tableta për të njejtat sëmundje
Shumë pacientë, të cilët vuajnë nga sëmundjet e zemrës ose kanë patur ndonjë formë të hemoragjisë cerebrale, nuk i pinë ilaçet siç rekomandohet. Një studim tregon se pacientët kanë ndërprerë pirjen e ilaçeve vetëm tri muaj pasi kanë patur hemoragji. Një studim i ri në Britaninë e Madhe thotë se nëse pacientët me sëmundje zemre pinë një tabletë në vend të disa tabletave, ata ka më shumë të ngjarë të vazhdojnë ta marrin ilaçin që u është dhënë. Pacientët që rrezikohen nga infarkti apo hemoragjia cerebrale marrin disa ilaçe. Disa mund të shërbejnë për uljen e tensionit, disa mund të kontrollojnë nivelin e kolesterinës. Ndonjë ilaç tjetër u jepet për të parandaluar infarktin. Henryk Pycz ka tension dhe diabet. Ai mori pjesë në një studim për të parë nëse do të ishte më mirë që të pakësonte numrin e ilaçeve.. Dr. Simon Thom i Institutit Kombëtar të Zemrës dhe Mushkrive në Kolegjin Imperial të Londrës, e dinte se ishte e vështirë për pacientët t’i pinin të gjitha ato ilaçe. Dr. Thom udhëhoqi një studin që përfshinte dy mijë pacientë. Pothuajse 90 përqind e tyre kishin patur hemoragji cerebrale ose sëmundje zemre. 10 përqindëshi tjetër ishin në rrezik për t’u prekur nga probleme të tilla. Gjysma e pacientëve pinë çdo ditë një ilaç që përmbante element për uljen e tensionit dhe ilaçe të tjera si aspirina për parandalimin e mpiksjes së gjakut. Pacientët e tjerë u këshilluan të vazhdonin me ilaçet që pinin rregullisht. Pacientët që pinin politabletën shënuan përmirësim të dukshëm në mbajtjen nën kontroll të tensionit dhe të kolesterinës. Dr. Pycz thotë se ai mësoi gjithashtu diçka tjetër, duke marrë pjesë në studim. Dr. Thom thotë se studimi nxorri në pah ndërlikime të mëdha, sidomos për ata që nuk i pinin ilaçet rregullisht. Dr. Thom thotë se kjo ndodh për arsye se ata që në fillim të studimit kishin prirjen të mos i pinin rregullisht të gjitha ilaçet, me këtë politabletë i pinin të gjitha ato që u kishte këshilluar mjeku. Studimi u botua në Revistën e Shoqatës Amerikane të Mjeksisë.